stanford-oval/wikipedia huggingface dataset:
ทางรถไฟสายสวรรคโลก

| ทางรถไฟสายสวรรคโลก |
| --- | --- |

สถานีรถไฟสวรรคโลก
ข้อมูลทั่วไป
สถานะ: งดเดินรถ
เจ้าของ: การรถไฟแห่งประเทศไทย
ที่ตั้ง: จังหวัดอุตรดิตถ์และสุโขทัย
ปลายทาง: ชุมทางบ้านดารา สวรรคโลก
จำนวนสถานี: 7
การดำเนินงาน
รูปแบบ: รถไฟระหว่างเมือง
ระบบ: รถไฟทางไกล
ผู้ดำเนินงาน: การรถไฟแห่งประเทศไทย
ศูนย์ซ่อมบำรุง: โรงรถจักรดีเซลอุตรดิตถ์
ประวัติ
เปิดเมื่อ: 15 สิงหาคม พ.ศ. 2453
ข้อมูลทางเทคนิค
ระยะทาง: 28.83 กม. (17.91 ไมล์)
รางกว้าง: มีเตอร์เกจ
ทางรถไฟสายสวรรคโลก–ชุมทางบ้านดารา หรือ ทางแยกสวรรคโลก เป็นทางรถไฟสายรองในระบบรถไฟระหว่างเมืองของการรถไฟแห่งประเทศไทย แยกมาจากทางรถไฟสายเหนือที่สถานีรถไฟชุมทางบ้านดารา ตำบลบ้านดารา อำเภอพิชัย จังหวัดอุตรดิตถ์ ผ่านสถานีรถไฟคลองมะพลับ อำเภอศรีนคร จังหวัดสุโขทัย มาสุดปลายทางที่สถานีรถไฟสวรรคโลก อำเภอสวรรคโลก จังหวัดสุโขทัย มีความยาวทั้งหมด 29.007 กิโลเมตร เมื่อแรกสร้างมีแผนจะสร้างเส้นรถไฟนี้ต่อไปจนถึงจังหวัดตาก นอกจากจะเป็นระบบขนส่งมวลชนในท้องถิ่นแล้ว ในอดีตทางรถไฟสายนี้ยังทำหน้าที่ลำเลียงไม้ท่อนและของป่าจากแถบนี้ลงไปยังกรุงเทพมหานคร
ประวัติ

ทางรถไฟสายสวรรคโลกนี้สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว พระองค์โปรดให้สร้างทางรถไฟจากเมืองพิษณุโลก แล้วแยกเป็นสองสายที่บ้านดารา สายหนึ่งขึ้นเหนือไปสุดที่เมืองอุตรดิตถ์ และอีกสายหนึ่งไปฝั่งตะวันตกสุดที่เมืองสวรรคโลก เพื่อเชื่อมการเดินไปออกไปทางทิศตะวันตกออกทางเมืองตากในอนาคต ซึ่งในขณะนั้น ทางรถไฟสายนี้ยังเป็นที่ราบเต็มไปด้วยป่ารกทึบ ไม่มีสถานีรายทาง มีเพียงสถานีปลายทางคือสวรรคโลก ใช้รางเกจใหญ่ มีระยะทาง 28.9 กิโลเมตร สิ้นงบประมาณในการก่อสร้าง 840,000 บาท สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จพระราชดำเนินแทนพระองค์เพื่อเปิดทางรถไฟทั้งสองเส้นเมื่อวันที่ 6–7 ธันวาคม พ.ศ. 2452 (นับแบบปัจจุบันคือ พ.ศ. 2453) และประทับรถไฟพระที่นั่งจากปะรำพิธีข้างสถานีรถไฟพิษณุโลกไปยังสถานีรถไฟสวรรคโลกและสถานีรถไฟอุตรดิตถ์ตามลำดับ หลังจากนั้นพระองค์เสด็จประพาสหัวเมืองรายทางรถไฟแถบเขาพลึง และเมืองสวรรคโลก แล้วจึงเสด็จกลับพระนครในวันที่ 17 ธันวาคม พ.ศ. 2453
เบื้องต้นมีการวางแผนให้ทางรถไฟสายนี้เชื่อมต่อการเดินทางไปถึงเมืองตาก เพราะหวังผลตอบแทนทางเศรษฐกิจ ทว่าพระบาทสมเด็จพระจุลจอมเกล้าเจ้าอยู่หัวทรงตั้งข้อกังวลเกี่ยวกับความมั่นคงของประเทศและผลประโยชน์ทางเศรษฐกิจ ทรงเกรงว่ารัฐบาลสหราชอาณาจักรอาจฉกฉวยหรือแทรกแซงผลประโยชน์จากเส้นทางรถไฟ เพราะหัวเมืองล้านนาในช่วงเวลาดังกล่าวมีภูมิรัฐศาสตร์และมีความสัมพันธ์ที่ลึกซึ้งกับพม่ามากกว่าสยาม ดังพระราชดำรัส ความว่า
"...ทางเมืองมอลแมน [คือ เมืองมะละแหม่ง] เข้ามาทางเมืองตาก ซึ่งแต่เดิมรถไฟสายเหนือของเราคิดว่าจะไปทางเมืองตาก แต่เพราะเหตุนี้ได้ย้ายขึ้นมาข้างตะวันออก ตัดจากเมืองพิชัยไปสวรรคโลกแลนครลำปาง ทางสายนี้ถ้าอังกฤษได้ต่อแปลว่าอังกฤษสูบเลือดเมืองเหนือเราหมด สินค้าข้างเมืองเหนือเห็นจะไม่ลงมาเมืองบางกอก ส่วนสินค้าทางที่จะเข้ามาก็คงมาทางเมืองมอลแมน เป็นดักทางสินค้าที่จะลงมาบางกอกได้เปนแน่ เพราะระยะทางใกล้กว่า ถ้าอังกฤษได้ทำแล้วเปนอันได้ประโยชน์ แท้จริงข้างฝ่ายเขา"
จากการที่ทางรถไฟสายสวรรคโลกไม่ได้ถูกพัฒนาต่อ ทางรถไฟสายนี้จึงทำหน้าที่ลำเลียงไม้ท่อนและของป่าจากท้องถิ่นไปยังกรุงเทพมหานคร เมื่อหมดยุคการลำเลียงไม้ท่อนและของป่า ทางรถไฟสายนี้ก็แปรสภาพเป็นระบบขนส่งมวลชนในท้องถิ่นไปโดยปริยาย
หลังการระบาดทั่วของโควิด-19 ในประเทศไทย การรถไฟแห่งประเทศไทยจึงให้หยุดเดินรถดีเซลรางปรับอากาศ กรุงเทพ–สวรรคโลก–กรุงเทพ ตั้งแต่วันที่ 1 เมษายน พ.ศ. 2563 ต่อมาได้เปิดให้บริการขบวนรถท้องถิ่นที่ 405/406 ศิลาอาสน์-สวรรคโลก-ศิลาอาสน์ ในวันที่ 15 กรกฎาคม พ.ศ. 2566
รายชื่อสถานีรถไฟสายสวรรคโลก > ช่วงสถานีรถไฟชุมทางบ้านดารา–สวรรคโลก

| ชื่อสถานี / ที่หยุดรถ> ชื่อสถานี / ที่หยุดรถ.ชุมทางบ้านดารา - สวรรคโลก | ชื่อภาษาอังกฤษ> ชื่อภาษาอังกฤษ.ชุมทางบ้านดารา - สวรรคโลก | เลขรหัส> เลขรหัส.ชุมทางบ้านดารา - สวรรคโลก | ระยะทางจาก กท> .ระยะทางจาก กท..ชุมทางบ้านดารา - สวรรคโลก | ชั้นสถานี> ชั้นสถานี.ชุมทางบ้านดารา - สวรรคโลก | ตัวย่อ> ตัวย่อ.ชุมทางบ้านดารา - สวรรคโลก | อาณัติสัญญาณ> อาณัติสัญญาณ.ชุมทางบ้านดารา - สวรรคโลก | ระบบบังคับประแจ> ระบบบังคับประแจ.ชุมทางบ้านดารา - สวรรคโลก | ที่ตั้ง> ตำบล.ชุมทางบ้านดารา - สวรรคโลก | ที่ตั้ง> อำเภอ.ชุมทางบ้านดารา - สวรรคโลก | ที่ตั้ง> จังหวัด.ชุมทางบ้านดารา - สวรรคโลก | หมายเหตุ> หมายเหตุ.ชุมทางบ้านดารา - สวรรคโลก |
| --- | --- | --- | --- | --- | --- | --- | --- | --- | --- | --- | --- |
| ชุมทางบ้านดารา | Ban Dara Junction | 1137 | 458.31 กม. | 3 | ดร. | หางปลา มีสัญญาณเตือน ไม่ใช้ห่วงทางสะดวก | สายลวด | บ้านดารา | พิชัย | อุตรดิตถ์ | แยกจากสายหลักเชียงใหม่ |
| คลองละมุง | Khlong Lamung | 1138 | 466.32 กม. | ยุบเลิกใช้งาน (ยังไม่ตัดบัญชี) | ลม. | - | - | ไร่อ้อย | พิชัย | อุตรดิตถ์ | เปิดเป็นสถานีในวันที่ 15 สิงหาคม 2453 เป็น 1 ใน 4 สถานีรายทางในเส้นทางสายสวรรคโลก ยุบเป็นที่หยุดรถและยุบเลิกในภายหลัง |
| คลองมะพลับ | Khlong Maphlap | 1139 | 470.27 กม. | 3 | มป. | ป้ายเขตสถานี ใช้ห่วงทางสะดวก | มือโยก | ศรีนคร | ศรีนคร | สุโขทัย | เข้าเขตจังหวัดสุโขทัย |
| วัดคลองปู | Wat Khlong Pu | 1140 | 474.96 กม. | ยุบเลิกใช้งาน (ยังไม่ตัดบัญชี) | วู. | - | - | คลองยาง | สวรรคโลก | สุโขทัย |  |
| คลองยาง | Khlong Yang | 1141 | 479.03 กม. | ยุบเลิกใช้งาน (ยังไม่ตัดบัญชี) | คย. | - | - | คลองยาง | สวรรคโลก | สุโขทัย | เปิดเป็นสถานีในวันที่ 15 สิงหาคม 2453 เป็น 1 ใน 4 สถานีรายทางในเส้นทางสายสวรรคโลก ยุบเป็นที่หยุดรถและยุบเลิกในภายหลัง |
| หนองเรียง | Nong Riang | 1142 | 483.08 กม. | ยุบเลิกใช้งาน (ยังไม่ตัดบัญชี) | นย. | - | - | ในเมือง | สวรรคโลก | สุโขทัย |  |
| สวรรคโลก | Sawankhalok | 1143 | 487.14 กม. | 3 | สว. | ป้ายเขตสถานี ใช้ห่วงทางสะดวก | มือโยก | เมืองสวรรคโลก | สวรรคโลก | สุโขทัย | สิ้นสุดทางรถไฟสายสวรรคโลกที่สถานีนี้ |
แผนการพัฒนาเส้นทาง

ตามที่ รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวงรักษาราชการแทน ปลัดกระทรวงคมนาคม ได้สั่งการท้ายหนังสือสำนักงานนโยบายและแผนการขนส่งและจราจร(สนข.) ที่ คค 0809.7/1667 ลงวันที่ 25 กรกฎาคม 2565 เรื่อง รายงานผลการประชุมคณะอนุกรรมการจัดระบบการจราจรทางบกจังหวัดพิษณุโลก ครั้งที่ ๑/๒๕๖๕ โดยมอบหมายให้กรมการขนส่งทางราง (ขร.) รับข้อเสนอการพัฒนาทางรถไฟสายใหม่ ช่วงตาก - สวรรคโลก และ ช่วงศิลาอาสน์ -ภูดู่ ไปประกอบการพิจารณาดำเนินการ นั้นของการพัฒนาโครงข่ายรถไฟ โดยแผนการพัฒนาโครงข่ายรถไฟฯ เส้นทางการพัฒนาทางรถไฟสายใหม่ช่วงตาก - สวรรคโลก และช่วงศิลาอาสน์ - ภูดู่ เป็นเส้นทางรถไฟตามแนวระเบียงเศรษฐกิจ East - West Economic Corridor อีกเส้นหนึ่ง ที่เชื่อมโยงสาธารณรัฐแห่งสหภาพเมียนมา ประเทศไทย และสาธารณรัฐประชาธิปไตยประชาชนลาว ผ่านทางด่านภูดู่ จังหวัดอุตรดิตถ์ จะเกิดการเชื่อมต่อทางรถไฟ 3 ประเทศ ที่มีระยะทางสั้นกว่าเส้นทางรถไฟสายอื่นๆและนำมาซึ่งการประหยัดค่าขนส่งและโลจิสติกส์ในการค้าชายแดนและการส่งออกจากประเทศไทยไปยังกลุ่มประเทศอินโดจีนด้วยระบบราง โดยมีระยะมางโครงการ 108 กิโลเมตร เป็นระบบทางเดี่ยว/ขนาดทาง 1.000 เมตร โดยนับเป็นเส้นทางที่มีศักยภาพ มีแผนดำเนินการภายหลังปี พ.ศ. 2585
แผนการพัฒนาเส้นทาง > แนวเส้นทาง

แนวคิดการออกแบบโครงการจะเป็นการก่อสร้างทางรถไฟทางเดี่ยว ขนาดทาง 1.000 เมตร โดยมีจุดเริ่มต้นโครงการที่บริเวณสถานีตาก (ตำบลวังหิน) จากนั้นมุ่งหน้าไปทางทิศตะวันออก เข้าสู่เขตจังหวัดสุโขทัย แนวเส้นทางรถไฟจะขนานไปกับแนวถนน AH12 ที่อยู่ระหว่างอุทยานแห่งชาติรามคำแหง และอุทยานประวัติศาสตร์สุโขทัย โดยไม่ล่วงล้ำพื้นที่ของเขตอุทยาน โดยมีสถานีรถไฟอุทยานประวัติศาสตร์สุโขทัยตั้งอยู่บริเวณทิศเหนือของอุทยานประวัติศาสตร์สุโขทัย ประมาณ 3.5กิโลเมตร และสถานีสุโขทัยตั้งอยู่บริเวณทุ่งทะเลหลวง โดยไม่เข้าไปผ่านย่านชุมชนเมืองที่มีประชาชนอาศัยอยู่หนาแน่นเพื่อหลีกเลี่ยงผลกระทบที่มีต่อประชาชน จากนั้นแนวเส้นทางจะมุ่งหน้าขึ้นสู่ทิศเหนือ ผ่านพื้นที่ท่าอากาศยานสุโขทัย เพื่อเชื่อมต่อการเดินทางผ่านทางรางและทางอากาศไว้ ณ จุดนี้ โดยสถานีรถไฟท่าอากาศยานสุโขทัย ห่างจากอาคารผู้โดยสารขาเข้า-ขาออกประมาณ 2 กิโลเมตร และจะสิ้นสุดโครงการที่สถานีรถไฟสวรรคโลกแห่งใหม่ โดยจะใช้พื้นที่ของที่หยุดรถไฟหนองเรียง(เดิม) เป็นสถานีสวรรคโลกแห่งใหม่ เนื่องจากจะได้ไม่ต้องทำการเวนคืนพื้นที่สร้างสถานีเพิ่มเติม และเพื่อหลีกเลี่ยงผลกระทบต่อชุมชน ประชาชนให้ได้รับผลกระทบน้อยที่สุด โดยสถานีสวรรคโลกแห่งใหม่จะห่างจากตัวเมืองสวรรคโลกประมาณ 3-4 กิโลเมตร
| รายชื่อสถานีในโครงการ> สถานี | รายชื่อสถานีในโครงการ> ขนาดสถานี | รายชื่อสถานีในโครงการ> ตำบล | รายชื่อสถานีในโครงการ> อำเภอ | รายชื่อสถานีในโครงการ> จังหวัด | รายชื่อสถานีในโครงการ> หมายเหตุ |
| --- | --- | --- | --- | --- | --- |
| ตาก | เล็ก | วังหิน | เมืองตาก | ตาก | เป็นจุดเริ่มต้นโครงการ |
| อุทยานประวัติศาสตร์สุโขทัย | เล็ก | เมืองเก่า | เมืองสุโขทัย | สุโขทัย |  |
| สุโขทัย | กลาง | บ้านกล้วย | เมืองสุโขทัย | สุโขทัย |  |
| ท่าอากาศยานสุโขทัย | เล็ก | คลองกระจง | สวรรคโลก | สุโขทัย |  |
| สวรรคโลกใหม่ | เล็ก | ในเมือง | สวรรคโลก | สุโขทัย | อยู่บริเวณอดีตที่หยุดหนองเรียง เป็นจุดสิ้นสุดโครงการ |
จิรากร สมพิทักษ์

| จิรากร สมพิทักษ์ |
| --- | --- |
PROFILE - AE JIRAKORN
ข้อมูลพื้นฐาน
ชื่อเกิด: จิรากร สมพิทักษ์
รู้จักในชื่อ: เอ๊ะ
เกิด: 9 สิงหาคม พ.ศ. 2520 (47 ปี)  อำเภออัมพวา จังหวัดสมุทรสงคราม , ประเทศไทย
แนวเพลง: ป็อป, ป็อปร็อก, ร็อก, ออลเทอร์นาทิฟร็อก, กรันจ์
อาชีพ: นักร้อง
ช่วงปี: พ.ศ. 2543–ปัจจุบัน
ค่ายเพลง: อัพจี (พ.ศ. 2543–2546) มอร์มิวสิค (พ.ศ. 2546–2554) วีเรคคอร์ดส (พ.ศ. 2554–2558) แกรนด์ มิวสิค (พ.ศ. 2559–2561) มีเรคคอร์ดส (พ.ศ. 2561–ปัจจุบัน)
จิรากร สมพิทักษ์ (เกิด 9 สิงหาคม พ.ศ. 2520) รู้จักกันในนาม เอ๊ะ จิรากร  เป็นนักร้องไกด์ให้แก่ศิลปินดัง ๆ หลายคน อีกทั้งยังเคยเป็นนักร้องนำวง Nothing To Lose และได้เซ็นสัญญาเป็นศิลปินในสังกัด  WE records ของเครือ จีเอ็มเอ็ม แกรมมี่ 
เมื่อปี พ.ศ. 2554 หลังจากนั้นออกซิงเกิ้ล เพลง "ไม่มีตรงกลาง" และเพลง "จากนี้ไปจนนิรันดร์"  ในอัลบั้ม Project Love Pill  ซึ่งเป็นผลงานเพลงที่ทำให้เป็นที่รู้จัก
ประวัติ

จิรากร เป็นชาวอำเภออัมพวา จังหวัดสมุทรสงคราม ศึกษาที่ คณะศึกษาศาสตร์และพัฒนศาสตร์ มหาวิทยาลัยเกษตรศาสตร์ วิทยาเขตกำแพงแสน จนเรียนจบทำวงเล่นตามผับและทำเพลงใต้ดิน แต่ไม่ได้มีผลงานออกมาสู่สาธารณชน และได้เข้ามาทำงานกับค่ายเพลงใต้ดินซึ่งมีวง Dezember กับ Heretic angle เป็นวงหลัก ต่อจากนั้นเข้ามาเป็นศิลปินฝึกหัดสังกัดอัพจี ในเครือแกรมมี่ และช่วยทำเพลงวงโปเตโต้ด้วยในชุดรีเฟรช และได้รู้จักกับปฏิเวธ อุทัยเฉลิม ที่ชวนไปเป็นนักร้องไกด์เพลง จนได้ร้องเพลง เพลงแรกคือ "ไม่มีตรงกลาง" หนึ่งในเพลงในอัลบั้ม Project Love Pill  จนได้มาทำอัลบั้มชุดแรก ใจกลางความรู้สึกดีดี ออกในปี 2555
ผลงาน > อัลบั้ม

| รายละเอียดอัลบั้ม | รายชื่อเพลง |
| --- | --- |
ใจกลางความรู้สึกดีดี ประเภท:   วางจำหน่าย: 9 สิงหาคม 2555  สังกัด: จีเอ็มเอ็ม แกรมมี่:  ใจกลางความรู้สึกดีดี feat. วิน รัตนพล (เพลงประกอบละครพริกกับเกลือ)  ไม่ใช่ความลับ...แต่ยังบอกไม่ได้ (เพลงประกอบละครแววมยุรา)  ตั้งใจ  พูดมาเถอะ  บอก  เพราะรู้... ว่ารัก  ตั้งแต่วันนั้น  ส่งเพลงนี้คืนมาให้ฉันที  อิ่มใจ  เราทุกคนจะผ่านไป  ไม่มีตรงกลาง  จากนี้ไปจนนิรันดร์
ผลงาน > เพลงประกอบละครและภาพยนตร์

สิ่งที่มันกำลังเกิด (เพลงประกอบละคร อันโกะ กลรักสตรอว์เบอร์รี่) ร่วมกับวงพอส
ไม่มีตรงกลาง (เพลงประกอบละคร สาวน้อยร้อยเล่มเกวียน)
ไม่ใช่ความลับ...แต่ยังบอกไม่ได้ (เพลงประกอบละคร แววมยุรา)
ระหว่างเราสองคน (เพลงประกอบละคร แอบรักออนไลน์)
กลับมา (หน้ากากอีกาดำ) (เพลงประกอบละคร ชะนีผีผลัก)
วันนี้มีแต่เธอ (เพลงประกอบละคร ชีวิตเพื่อฆ่า หัวใจเพื่อเธอ)
ศึกสองราชันย์ โปรุส อเล็กซานเดอร์ (เพลงประกอบละครโทรทัศน์อินเดีย โปรุส ศึกสองราชันย์ เวอร์ชันภาษาไทย)
เรื่องเดียวที่ถูก (เพลงประกอบละคร ภาตุฆาต)
สุดท้ายก็ต้องรักกัน (เพลงประกอบละคร สัญญาแค้นแสนรัก)
ผิดที่เผลอ (เพลงประกอบละคร แค้นรักสลับชะตา)
ส่งความเสียใจ (เพลงประกอบซีรีส์ เล่ห์แค้น)
คนสุดท้ายตลอดกาล (เพลงประกอบละคร สิเน่หาส่าหรี)
ใต้เงาสายรุ้ง (Wish) [MALE VERSION] (เพลงประกอบละคร สายรุ้ง)
ใจโทรมๆ (เพลงประกอบละคร ลมพัดผ่านดาว)(ต้นฉบับ ไมโคร)
แพ้เธอทุกทาง (เพลงประกอบละคร ไฟน้ำค้าง)
ดังต้องมนตร์ (เพลงประกอบละคร เถ้ากระดังงา)
ผลงาน > ซิงเกิล

เพลง "ต้องการด่วน" (Crescendo Feat.เอ๊ะ จิรากร)
เพลง "สิ่งของ"
เพลง "ปาใส่หน้า"
เพลง "ตราบที่ยังหายใจ"
เพลง "ที่ที่เป็นของเรา"
เพลง "โลกอิจฉา"
เพลง "ที่ว่างข้างร่ม"
เพลง "แสนดีย์" (Feat.แอน อรดี)
รางวัล

รางวัล MThai Top Talk About Song 2012 เพลงที่มีคนค้นหามากที่สุด จากเพลง "ไม่มีตรงกลาง"
รางวัลเพลงประกอบละครยอดนิยม ขวัญใจมหาชน ในงานประกาศรางวัล มายา มหาชน 2017 (Maya Award 2017) จากเพลง "กลับมา" ประกอบละคร "ชะนีผีผลัก" ทางช่องเวิร์คพอยท์ 23
แหล่งข้อมูลอื่น

จิรากร สมพิทักษ์ ที่อินสตาแกรม
จิรากร สมพิทักษ์ ที่เฟซบุ๊ก
ชัชชัย สุขขาวดี

| หรั่ง ร็อคเคสตร้า |
| --- | --- |
หรั่ง ร็อคเคสตร้า
ข้อมูลพื้นฐาน
ชื่อเกิด: ชัชชัย สุขขาว
รู้จักในชื่อ: หรั่ง
เกิด: 29 สิงหาคม พ.ศ. 2499 (68 ปี)
ที่เกิด: จังหวัดสุราษฎร์ธานี ประเทศไทย
แนวเพลง: ฮาร์ดร็อก เฮฟวี่ เมทัล
อาชีพ: นักร้อง
เครื่องดนตรี: ร้องนำ, ซินธีไซเซอร์
ช่วงปี: 2525 - ปัจจุบัน
ค่ายเพลง: นิธิทัศน์ โปรโมชั่น,รถไฟดนตรี,อาร์เอส โปรโมชั่น
ชัชชัย สุขขาวดี หรือที่รู้จักกันดีในชื่อของ  หรั่ง ร็อคเคสตร้า อดีตนักร้องนำ วงดนตรีร็อก ร็อคเคสตร้า ปัจจุบันเป็นนักร้องเดี่ยว มีความสามารถพิเศษวิธีการร้องมีระดับของบันไดเสียงที่กว้าง เป็นเอกลักษณ์เฉพาะตัว เรียกตามประสาชาวร็อคว่า แหบหลบใน
ประวัติ

ชัชชัย สุขขาวดี เกิดวันที่ 29 สิงหาคม พ.ศ.  2499 เป็นชาวสุราษฎร์ธานี สนใจดนตรีมาตั้งแต่อายุเจ็ดขวบ เรียนชั้นประถมที่ โรงเรียนวุฒิศึกษา (ปัจจุบันเลิกกิจการ) มัธยมศึกษาที่ โรงเรียนวัดประดู่ในทรงธรรม จากนั้น ได้เข้าศึกษาที่โรงเรียนดุริยางค์ทหารเรือ เล่นกลอง ทรัมเปต เฟรนช์ฮอร์น และ คีย์บอร์ด และเรียบเรียงเสียงประสาน  จากนั้นบรรจุในตำแหน่งนักร้องประจำวง ซิมโฟนี ออเคสตรา ราชนาวี ของกองทัพเรือไทย
ประวัติ > การก่อตั้งวง M7

ในช่วงสงครามเวียดนาม ชัชชัย สุขขาวดี ร่วมกับเพื่อนๆ นักดนตรีอาชีพ เล่นดนตรีตามค่ายทหารอเมริกัน และคลับต่างๆ  เข้าเป็นสมาชิกตำแหน่งทรัมเปตของวง M7 ซึ่งมี สุนทร สุจริตฉันท์ (ต่อมาเป็นนักร้องนำวง รอยัลสไปรท์ส) เป็นนักร้องนำ เป็นวงดนตรีในแนวโซล
ประวัติ > ลาออกจากวง M7 และตั้งวงร็อคเคสตร้า

หรั่ง ลาออกจากวง M7 และตั้งวง ร็อคเคสตร้า เล่นดนตรีแนวป็อป-ร็อก ร่วมกับภาสกร หุตะวนิช ธรรมนูญ หะยีสา และฟาโรห์ ตอยยีบี เล่นเพลงของวง ควีน ดิ อลัน พาร์สันส์ โปรเจกต์ และ Styx เล่นประจำอยู่ที่กรุงเทพ ต่อมาย้ายไปเล่นที่หาดใหญ่  และได้บันทึกเสียงอัลบั้มแรกกับค่ายนิธิทัศน์ ชื่อ Medley Tophits เมื่อ พ.ศ. 2525 นำเพลงสากลของศิลปินต่างประเทศมาเล่นใหม่แบบเมดเลย์
ต่อมา ทางวงเลิกเล่นดนตรีประจำตามคลับ หันมาทำงานบันทึกเสียง ออกผลงานชุดที่สอง ชื่อ เทคโนโลยี กับ นิธิทัศน์ และออนป้า เมื่อ พ.ศ. 2527
อัลบั้ม เทคโนโลยี ประสบความสำเร็จสูงสุด เนื่องจากแนวดนตรี เทคนิคการเล่นดนตรีและการนำเสนอ ฉีกแนวไปจากผลงานของศิลปินอื่นๆ ในขณะนั้น   ทำให้ผลงานชุดนี้ค่อนข้างโดดเด่น และได้รับความนิยม  ผลงานเพลงในอัลบั้มนี้ ทุกเพลงมีชื่อพยางเดียว หรือคำเดียวทั้งหมด  ได้แก่ เทคโนโลยี, โลง, เงา, คิด, เพลง, หวย, กรรม, มนุษย์, อดีต, รัก และ เหงา
วงร็อคเคสตรา มีผลงานออกมาอีกสี่ชุด คือเพลงสากลชุด Special One  ชุด วิทยาศาสตร์ ชุด เปลี่ยนทุกวัน และชุดสุดท้าย เที่ยวเมืองไทย ซึ่งเปลี่ยนแนวดนตรีและไม่ประสบความสำเร็จ จากนั้นจึงแยกย้ายกันไปทำงานอิสระ
ในปี พ.ศ. 2547 หรั่ง ร็อคเคสตร้า ออกอัลบั้มพิเศษ ไกล...กังวล  ร่วมกับวงซิมโฟนี ออเคสตรา ราชนาวี และเพื่อนนักดนตรีรับเชิญ อัญเชิญเพลงพระราชนิพนธ์มาเรียบเรียงใหม่หลายเพลง และมีเพลงปลุกใจให้รักชาติ  อัลบั้มชุดนี้ไม่ได้วางจำหน่าย สามารถรับได้ฟรีที่ศูนย์การศึกษาพิเศษทุกจังหวัด โดยสามารถบริจาคเงินเพื่อนำรายได้มอบให้กับมูลนิธิสากลเพื่อคนพิการ ไปสนับสนุนเด็กพิการไทยให้ได้รับโอกาสทางสังคม
ผลงาน > ในวงร็อคเคสตร้า

ร็อคเคสตร้า Medley Tophits (2525)
ร็อคเคสตร้า เทคโนโลยี (2527)
ร็อคเคสตร้า Special One (2528)
ร็อคเคสตร้า วิทยาศาสตร์ (2528)
ร็อคเคสตร้า เปลี่ยนทุกวัน (2529)
ร็อคเคสตรา เที่ยวเมืองไทย (2530)
ผลงาน > ผลงานเดี่ยว

ดาวสีม่วง (14 ตุลาคม 2531)
รวมฮิต หรั่ง ร็อกเคสตร้า (12 สิงหาคม 2533)
มดคันไฟ (14 ตุลาคม 2533)
ไวกว่าแสง (พฤษภาคม 2534)
ร็อกเต็มรัก (กรกฏาคม 2534)
รักต่างมิติ  (7 พฤษภาคม 2536)
Untitled (หน้าปกอัลบั้มเป็นรูปกิ้งก่าสีเขียว จึงเรียกกันเล่นๆ ว่า ชุด กิ้งก่า) (2539)
บันทึกการแสดงสด ลุย!!
ไกลกังวล (2547)
เงา (วิ่ง) (2560) ประกอบภาพยนตร์ เปรมิกา ป่าราบ
เลือดสุพรรณ (2562) ประกอบละคร เลือดสุพรรณ
ดวงจันทร์ (2562) ประกอบละคร เลือดสุพรรณ
หัวใจอยู่ที่เธอ (2562) ประกอบละคร เลือดสุพรรณ
ผลงาน > อัลบั้มรวมเพลง

The Best Of หรั่ง (2539)
Save hits หรั่ง (2540)
Big Bonus หรั่ง (2541)
The Best Of หรั่ง (2544)
ผลงาน > อัลบั้มร่วมกับศิลปินคนอื่น

2534 ฮอทคาราโอเกะ
2534 ขั้ว 9
2535 หมากร็อก
2536 Gold 1993
2536 รวมฮิตดาวแดง
2537 BUDDY​ HITS หิน เหล็ก ไฟ​ & หรั่ง
2538 RS HOT MIX
2539 อาร์เอส เบสท์ ฮิต
2539 15 ปี อาร์เอส โปรโมชั่น
2539 The Best Of Rock 1-2
2540 Fast Hits
2540 Love Album
2540 Rock In Love
2540 HARD ROCK
2540 Save Hits Rock 1-2
2540 RS Save hits
2541 Big Bonus Big Jam
2541 Big bonus ร็อคขั้วเข้ม
2541 Big bonus ร็อคขั้วร้อน
2544 The Best of rock
2546 Hits Hunter
2547 Rock Parade
2548 Golden Hits 1990 - 1999
2548 Rock Never Die
2548 เจียระไน
2549 25 Best of Rock
2549 25 Best Hit 2 Hit หรั่ง & เสือ
2550 Rock History
2551 Exclusive Hits Big Rock
2551 Exclusive Hits หรั่ง & เสือ
2552 Gold 1993-1994
2552 Time Machine 1993-1994
2552 Time Machine หรั่ง & เสือ
2552 รักเธอประเทศไทย
2552 Love 2 Love
2552 รุ่นใหญ่ใจติดดิน
2553 50 First Dates
2553 วันวานหวานได้อีก 2
2553 On The Rock
2553 Rock In Love
2553 Rock Never Dies
2553 Rock On The Rock
2553 Best Of Time Machine
2554 ความรัก ความหวัง กำลังใจ
2554 Number 1 Rock 1990-1999
2554 Jumbo Karaoke Rock In Love
2554 คนไทยไม่ทิ้งกัน
2554 Love 1990-1999
2554 Jumbo Karaoke On The Rock
2554 RS Best Collection Rock Legends
2554 RS Hot Forever
2554 Hitz Forever
2555 Rock Hitz
2555 Love Gallery
2555 Rock Legends Hits
2555 Rock Heroes เก็บตะวัน
2555 Jumbo Karaoke Best of Rock
2555 Number 1 Hitz หิน เหล็ก ไฟ & หรั่ง ร็อกเคสตร้า
2555 รัก / อกหัก / คิดถึง
2555 Rock legends burn
2555 Rock legends Best
2555 Hitz Unlimited
2555 Rock Heroes
2555 พลังรักพลังใจ
2555 พลังใจพลังไทย
2556 พรุ่งนี้ต้องดีกว่า
2556 หัวใจนำทาง
2556 รักหวานหยด
2556 พี่น้องร้องเพลงเพื่อชีวิต
2556 เพลง Rock เพลงชีวิต
2556 Short Charge Rock Vol.1
2556 Legend Of Rock
2555 Rock legends big
2556 50 Rock Never Dies
2556 Short Charge Rock 2
2557 พลังไทย หัวใจเดียวกัน
2557 Rock Masterpiece 4 Kings
2557 Rock Masterpiece มันส์ พันธุ์ ร็อก
2557 Rock Heroes 18 ฝน
2556 Big Rock For Life
2557 50 Hit Story
2557 เพื่อชีวิต หาฟ้งอยาก
2557 50 Hit Story ดังข้ามยุค
2557 50 Hit Story ดังไม่เลิก
2557 เพื่อชีวิตฮิตตลอดกาล
2558 30 ปี รถไฟดนตรี Best Classic
2558 อุ่นไอรัก
ผลงาน > ร่วมกับศิลปินอื่น

เพลงรักคู่โลก (2527) ร่วมกับ ตั้ม สมประสงค์ , ยุรนันท์ ภมรมนตรี , อู๋ แมคอินทอช , ต้น แมคอินทอช , เกษรา สุดประเสริฐ , พัชรา แวงวรรณ , อัจจิมา ทีฆะวาทิน , สาธิยา ศิลาเกษ
เพื่อนที่แสนดี (17 มีนาคม 2532) ร่วมกับ ภูสมิง หน่อสวรรค์ , สาว สาว สาว , บุปผา ธรรมบุตร , พัณนิดา เศวตาสัย , ประวิทย์ ฟรีเบิร์ดส , ชัยรัตน์ เทียบเทียม , ฤทธิพร อินสว่าง , กิตติคุณ เชียรสงค์ , ภูสมสนุก หน่อสวรรค์
รวมฮิต รถไฟดนตรี ชุด 2 (2532) ร่วมกับ ภูสมิง หน่อสวรรค์ , สาว สาว สาว , พัณนิดา เศวตาสัย , ฟรีเบิร์ดส , ฤทธิพร อินสว่าง
ลำน้ำใจ (2534) ร่วมกับ อิทธิ พลางกูร , กะท้อน , เทียรี่ เมฆวัฒนา , มงคล อุทก , ศันสนีย์ นาคพงศ์ , วงอมตะ , ธนันต์ ไตรเวทย์
รักหวานหยด (2535) ร่วมกับ พงษ์สิทธิ์ คำภีร์ , สาว สาว สาว , ภูสมิง หน่อสวรรค์ , พัณนิดา เศวตาสัย , ศุ บุญเลี้ยง , ชรัส เฟื่องอารมย์ , สุชาติ ชวางกูร
ร็อกเพื่อนกัน (ตุลาคม 2536) ร่วมกับ ไฮ-ร็อก , หิน เหล็ก ไฟ
มิตรภาพไร้พรมแดน (2541) ร่วมกับ คาราบาว , ฟองน้ำ , อาภาพร นครสวรรค์ , คัทลียา มารศรี
รวมเพลงฮิต รถไฟดนตรี ชุด 2 (มีนาคม 2543) ร่วมกับ สาว สาว สาว , ภูสมิง หน่อสวรรค์ , ฟรีเบิร์ดส , ฤทธิพร อินสว่าง , พัณนิดา เศวตาสัย
Double Best อิทธิ & หรั่ง (2545) ร่วมกับ อิทธิ พลางกูร
สืบสานประชาธิปไตย (2546) ร่วมกับ แอ๊ด คาราบาว , อิทธิ พลางกูร , ทัช ณ ตะกั่วทุ่ง , รวิวรรณ จินดา , โฟร์ท นฤมล , ฟอร์ด สบชัย , ชาย วรัญญู , ไบร์ท ต่อ อัลคาโปน , แมน มอเตอร์ไซค์ , ปาน ธนพร
รักเธอประเทศไทย (ธันวาคม 2547) ร่วมกับ พงษ์สิทธิ์ คำภีร์ , สมชาย ใหญ่ , วงสันติภาพ , ภูสมิง หน่อสวรรค์ , สาว สาว สาว , จรัล มโนเพ็ชร , ซูซู , สุ ไทรงาม , บางสนาน , หนู มิเตอร์ , เชน ชาโดว์
Rock Heroes อิทธิ & หรั่ง (2556) ร่วมกับ อิทธิ พลางกูร
รักเธอประเทศไทย (กุมภาพันธ์ 2557) ร่วมกับ สมชาย ใหญ่ , วงสันติภาพ , ภูสมิง หน่อสวรรค์ , สาว สาว สาว , จรัล มโนเพ็ชร , สีเผือก คนด่านเกวียน , ซูซู , สุ ไทรงาม , บางสนาน , หนู มิเตอร์ , เชน ชาโดว์ , หนุ่มสกล , เคียส , ชาไก , สุธีร์ , ประกาศิต , สิมิลัน , สันกาลา , คนสองหน้า , รอน อรัณย์ , ร็อก เป็ด เป็ด , พิทักษ์ เสริมราษฏร์ , อ้อย กะท้อน , ภิสัน คำวงษา , โฮป แฟมิลี่ , ปรัชญา แสงตะวัน , มายา 01 , เอก อนาลโย
ผลงาน > ผลงานการแสดงภาพยนตร์

อยากจะบอกคุณว่ารัก (2532)
สงครามเพลงแผน 2 (2533) รับบท หรั่ง
ผลงาน > รายการ

เข้าร่วมในรายการ โจ๊กตัดโจ๊ก ต้นฉบับสลับเพลง ในเพลง ทั้งรักทั้งเกลียด และ น้ำตาจระเข้ (2566)
ผลงาน > คอนเสิร์ต

หรั่ง โลกดนตรี (25 กันยายน 2531 - 12 สิงหาคม 2534)
ช็อต ชาร์จ ช็อค ร็อก คอนเสิร์ต (29 พฤษภาคม 2536)
Rock Z Rock Zounds Concert หรั่ง & ไอศครีม (30 มีนาคม 2539)
Live Action Jump Concert (มิถุนายน 2539)
รักเธอประเทศไทย เทิดไท้องค์ราชัน (3 ธันวาคม 2547)
สายใย สานใจ ไทยหนึ่งเดียว (29 ตุลาคม 2548)
ความหลัง...ครั้งใหม่ (28 มิถุนายน 2549)
ไทยธนาคาร...ภูมิใจไทย” ครั้งที่ 8 (16-17 พฤษภาคม 2550)
ศิลปะ ดนตรี กวี การเมือง ตอน ยิ้มกลางสายฝน (8 สิงหาคม 2552)
The Memory Night Concert (25 กันยายน 2552)
40 ปี the legend of the guitar (20 - 21 พฤศจิกายน 2553)
CHARITY ROCK CONCERT BY MARMALADE CLUB (17 พฤศจิกายน 2555)
ช็อต ชาร์จ ช็อก ร็อก ลีเจนด์ เหล็ก พันธุ์ เสือ (17 สิงหาคม 2556)
Great Songs for the Great King (3 - 5 ธันวาคม 2556)
70 ปี แหลม มอริสัน เปิดกรุตำนานร็อค (20 สิงหาคม 2557)
เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี (18 เมษายน 2558)
กาชาดคอนเสิร์ต ครั้งที่ 42 (9 กรกฎาคม 2558)
แม่ของแผ่นดิน RSU to Mom, with Love (20 สิงหาคม 2558)
Long Live The King Of Thailand 2015 (29 พฤศจิกายน 2558)
Love & Hurt : Super Rock Ballads Concert (30 เมษายน 2559)
Love & Hurt : Super Rock (23 กรกฎาคม 2559)
The Producer คอนเสิร์ตหนึ่งจักรวาลและล้านดวงดาว (17 กันยายน 2559)
รวมพี่ รวมน้อง ร่วมร้อง เรามีเรา (10 กรกฎาคม 2560)
เด็กเทป 3 (6 กรกฎาคม 2562)
รวมใจราชาแห่งร็อค (21 สิงหาคม 2562)
The Legend Music Festival 2020 (18 มกราคม 2563)
Pong Fest (1 กุมภาพันธ์ 2563)
Thailand Connection 2020 (16 พฤษภาคม 2563)
JAM FOR LAM (28 กุมภาพันธ์ 2565)
Live Music Benefit For Lam Morrison (20 สิงหาคม 2565)
The Billboard Nightclub In Theatre (รับเชิญ) (18 ธันวาคม 2565)
สานใจรักดนตรี & คีตนาวี ครั้งที่ 2 (26 มีนาคม 2566)
เพื่อเพื่อนศิลปินและนักดนตรี (16 สิงหาคม 2566)
BRING THAI TALENTS TO AUCKLAND (28 ตุลาคม 2566)
RS MUSIC ร่วมกับ อำพลฟูดส์ Present CONCERT SHORT CHARGE SHOCK REAL ROCK RETURN (16 ธันวาคม 2566)
หนังสือ

THE GUITAR รวมเทปเพลงดัง ชุด 8
Memory Songbook Vol.3
THE GUITAR รวมเทปเพลงดัง ชุด 11
เพลงประทับใจ ฉ.5 รวมเพลงยอดนิยมยุค 70-90
The Guitar รวมเทปเพลงดัง ชุด 13
ชีวิตส่วนตัว

ด้านชีวิตส่วนตัว แต่งงานแล้ว มีบุตรสาว 1 คน ชื่อ เมทัล สุขขาว หรือ เมทัล ภรรยาของ โดม ปกรณ์ ลัม
ชีวิตส่วนตัว > ธุรกิจส่วนตัว

หรั่ง ร็อคเคสตร้า เคยเปิดร้านอาหารที่อำเภอหัวหิน จังหวัดประจวบคีรีขันธ์ แต่เลิกกิจการไปแล้ว เนื่องจากร้านอาหารถูกไฟไหม้เสียหายทั้งหมด เมื่อปี พ.ศ. 2549  ปัจจุบันทำเปิดโรงเรียนสอนดนตรี Rockestra school of music
เคลื่อนไหวทางการเมือง

ในคืนวันที่ 29 พฤษภาคม พ.ศ. 2551 ขณะที่พันธมิตรประชาชนเพื่อประชาธิปไตยปักหลักชุมนุมที่หน้าทำเนียบรัฐบาลบริเวณสะพานมัฆวานรังสรรค์ หรั่ง ร็อคเคสตร้าได้ขึ้นเวทีแสดงดนตรี โดยได้ร้องเพลง 3 เพลง คือ รักเธอประเทศไทย, ประชาชนอย่าทิ้งประเทศชาติ และได้ขึ้นร้องเพลงอีกในคืนวันที่ 30 พฤษภาคม และ 1 มิถุนายน และต่อมาอีกหลายต่อหลายครั้ง รวมถึงการชุมนุมของกปปส. (คณะกรรมการประชาชนเพื่อการเปลี่ยนแปลงการปกครองในระบอบประชาธิปไตยให้สมบูรณ์อันมีพระมหากษัตริย์ทรงเป็นประมุข) ด้วย
รางวัล

รางวัลโทรทัศน์ทองคำ ครั้งที่ 6 ประจำปี พ.ศ. 2534 มิวสิกวิดีโอดีเด่น จากเพลง ไวกว่าแสง
แหล่งข้อมูลอื่น

Hi5 ส่วนตัว เก็บถาวร 2008-05-17 ที่ เวย์แบ็กแมชชีน
เว็บไซต์โครงการ We Love Thailand, We Love the King
10อันดับ เมลทัลไทยในใจคุณ
ฮิวแมนแพปพิลโลมาไวรัส
ดูเพิ่ม

วัคซีนเอชพีวี
ภาษาครีโอลกาบูเวร์ดี

ภาษาครีโอลกาบูเวร์ดี (ครีโอลกาบูเวร์ดี: kabuverdianu; โปรตุเกส: Crioulo cabo-verdiano; อังกฤษ: Cape Verdean Creole) เป็นภาษาครีโอลที่ได้รับอิทธิพลส่วนใหญ่จากภาษาโปรตุเกส โดยภาษานี้เป็นภาษาแม่ของชาวกาบูเวร์ดีเกือบทุกคน และเป็นภาษาที่สองของชาวกาบูเวร์ดีผลัดถิ่น
| ครีโอลกาบูเวร์ดี |
| --- | --- |
kabuverdianu, kriolu, kriol
ประเทศที่มีการพูด: กาบูเวร์ดี
จำนวนผู้พูด: 871,000  (2017)
ตระกูลภาษา: กลุ่มภาษาครีโอลโปรตุเกส  ครีโอลโปรตุเกสแถบแอฟริกาครีโอลกินีตอนบนครีโอลกาบูเวร์ดี
ระบบการเขียน: ละติน (ALUPEC)
รหัสภาษา
ISO 639-3: kea
Linguasphere: 51-AAC-aa
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาครีโอลกาบูเวร์ดีเป็นภาษาที่มีความสำคัญในการศึกษาด้านภาษาครีโอล เนื่องจากเป็นภาษากลุ่มครีโอลที่เก่าที่สุดที่ยังมีคนใช้อยู่ และเป็นภาษาในกลุ่มครีโอลโปรตุเกสที่มีการใช้อย่างแพร่หลายมากที่สุด
ชื่ออย่างเป็นทางการของภาษานี้คือ ภาษาครีโอลกาบูเวร์ดี (kabuverdianu) แต่ในชีวิตประจำวันผู้ใช้ภาษาจะเรียกภาษานี้ว่า "ครีโอล" (kriolu/kriol)